
ANUNŢURI 


* Duminica trecută au intrat într-o nouă viaţă, 
prin taina cununiei, Alexandra (leduţa, cum o 
ştim o parte dintre noi) şi Ştefan, unul dintre 
copiii ciobanului Nicolae din obştea noastră. 
Dumnezeu să le dea răbdare şi cununi cereşti! 


* Încă o târnosire, ca urmare a bunei lucrări a 
preoţilor noştri în parohiile lor: duminica trecu- 
tă, PS Nestor al Hunedoarei a târnosit biserica 
din Homorod, unde se osteneşte ca preot de 
mai mulţi ani pr. Ioan, alături de preoteasa Vasi- 
lica. Pentru aceasta a primit distincţia de iconom. 


* Un alt preot vrednic, pr. Daniel de la Hune- 
doara Timişană, a finalizat înlocuirea acoperi- 
şului la biserica din parohie şi alte renovări, pen- 
tru care, duminica trecută IPS Timotei a fost pre- 
zent pentru a sfinţi locaşul. Din soborul preoţi- 
lor slujitori la Sf. Liturghie a făcut parte şi pr. 
Lucian. 


LIBRĂRIA LOGOS 
ne recomandă 


SFÂNTUL ISAAC SIRUL 
Cuvinte ascetice vol. 1 


Cartea, tradusă de păr. Agapie Corbu şi lansată joia trecută la Arad, este un eveniment 
editorial din toate punctele de vedere. Condiţiile grafice sunt de excepţie, susţinând 
deplin o carte de care nu te mai desparţi. Textul grec, care l-a făcut cunoscut pe Isaac în 
lumea întreagă, este cel editat de Mănăstirea Iviron din Muntele Athos, în formă critică, 
dar nu limitat la manuscrisele greceşti, ci confruntat şi cu originalul siriac. Traducerea 
românească este o versiune nouă, confruntată, de câte ori a fost nevoie, cu originalul 
siriac şi însoţită de note ample şi numeroase care lămuresc pasajele obscure, explicând 


adeseori termenul original şi contextul său. 


ij 
== a 79 
Câţiva dintre frații noştri, pelerini la Vatoped 


+ Asociaţia Ierom. Arsenie Boca a organizat o conferinţă 
miercurea trecută, avându-l ca invitat pe scriitorul Constan- 
tin Ciomâzgă, care a vorbit despre sănătate într-un veac al 
bolilor. 


ŞTIRI 


* Luni, 7 noiembrie, de la ora 18, la Palatul cultural va avea loc 
un concert de piese din repertoriul religios, patriotic şi 
folcloric românesc, susţinut de corurile studenţilor şi semina- 
riştilor teologi şi de cel al Catedralei Vechi. Intrarea liberă. 
(sursa: uav.ro) 


+ Membrii grupului rugăciune „Rugul Aprins” al Nepsis Franţa 
(Asociaţia de tineri a Mitropoliei române a Europei Occidentale) 
s-au întâlnit pentru prima dată faţă către faţă în perioada 29 oc- 
tombrie — 1 noiembrie, la Mănăstirea Godoncourt, discutând pe 
tema „Vieţuirea isihastă în lumea de astăzi”, alături de 
monahi şi intelectuali din diaspora. Acest grup a fost înfiinţat în 
pandemie pentru sprijin spiritual reciproc. (sursa: basilica.ro) 


* În contextul crizei energetice globale, Mitropolia de Salo- 
nic, Grecia, a decis renunţarea la slujbele de seară şi la prive- 
gheri, întrucât facturile sunt prea ridicate. Din păcate, bisericile 
şi instituţiile de învățământ din alte ţări europene au în faţă ace- 
eaşi problemă. (sursa: orthodoxchristian.com) 


+ 

Foaie ortodoxă pentru sufleţ 


6 noiembrie 2022 


Două lucruri s-au petrecut în America în ultimul timp 
pe care aş dori să le aduc în atenţia dvs. Primul este un 
articol apărut într-una din cele mai bine cotate reviste 
ştiinţifice, despre tehnologia care ne permite să vorbim 
cu cei dragi ai noştri adormiţi. Este vorba despre o apli- 
caţie de telefon, prin care poţi vorbi cu cei plecaţi în veş- 
nicie, după ce în prealabil ai trimis firmei vocile lor înre- 
gistrate şi informaţii din copilărie, adolescenţă, familie, 
locuri de muncă, prieteni, etc. Pe baza acestora, un robot, 
căruia i s-a programat vocea procesată a celui cu care 
vrei să intri în legătură, răspunde la întrebările pe care i 
le pui. Autorul articolului spune că a încercat această 
aplicaţi şi că a fost ca în altă lume timp de câteva ore, 


sf. Maxim cel nebun pentru Hristos 


(11 noiembrie 1434) 


A trăit în vremurile grele pentru poporul rus, cu incursiuni tătare, secete, epidemii. Sfântul 
le spunea celor încercaţi: „Te vor bate pentru credinţă, smereşte-te şi fă o închină- 
ciune Domnului; nu plânge când eşti bătut, plânge dacă nu eşti; pentru răb- 
dare Dumnezeu vă va dărui mântuire! Să avem răbdare şi vom deveni oame- 
nii lui Dumnezeu; încetul cu încetul, se aprinde şi lemnul umed; pentru răb- 
dare Dumnezeu vă va da mântuire.” Vara şi iarna, Sf. Maxim mergea aproape gol, 
suportând atât căldura, cât şi frigul cu rugăciunea. „Deşi iarna este aspră, Raiul este dulce”, 
spunea Sf. Maxim, învăţându-i pe toţi să fie răbdători şi să îndure greutăţile vieţii. La peste 
250 de ani de la adormirea sa, au fost descoperite moaştele întregi şi de atunci se fac mi- 


nuni neîncetate. 


VORBIND CU 
CEI ADORMIȚI 


Preot Josiah Trenham 


crezând că cei dragi sunt acolo cu el, iar la final se întrea- 
pă ce e rău în această tehnologie care te ajută să treci 
peste greul morţii şi să te simţi bine. 


Al doilea fapt este „invenţia” unui om de „ştiinţă” care, 
după moartea soţiei sale, a realizat un manechin la fel cu 
ea, de fapt un fel de robot, în care a încărcat înregistrările 
vocii nevestei, pe care le asculta zilnic, inducându-şi ide- 
ea că ea e încă vie şi susținând că astfel, la un moment 
dat manechinul va deveni conştient şi va dobândi chiar o 
personalitate proprie. 


Ştiinţa secularistă de azi a ajuns să plăsmuiască 
persoane virtuale! De ce oare? Pentru că toţi aceşti 

oameni care au ştiinţa drept 
dumnezeu se tem cumplit de 
moarte şi, pentru că nu au un 
răspuns la întrebările fireşti pe care 
acest eveniment sigur din viaţa fiecă- 
ruia le ridică, creează surogate prin 
care cred — săracii! — că vor învinge 
moartea. De fapt aceşti oameni sunt 
pur şi simplu înfricoşaţi de moarte, 
de gândul că nu vor mai putea comu- 
nica cu cei dragi ai lor. 


Însă noi, cei care credem în Hristos, 
ştim că moartea este ceva real şi 
cumplit. A te purta ca şi cum moar- 
tea nu există, a găsi false mângâieri 
în faţa acestui eveniment, a spune că 
totul este ca înainte, este o gândire 
copilărească. Este firesc să-ţi doreşti 
să nu te desparţi de cei dragi, dar 
noi, creştinii, credem că ei nu trec în 
neființă, ci într-o altă viaţă. Nu-i ui- 
tăm niciodată pe cei plecaţi, căci în 
primul rând îi pomenim în rugă- 
ciuni. Dacă, atunci când erau lângă 
noi, ne rugam pentru un lucru sau 
altul din viaţa lor, după adormirea 
lor, ne rugăm, acasă sau la slujbele 
Bisericii, pentru iertarea păcatelor 
lor, pentru aşezarea lor cu drepţii, 
pentru deplina lor comuniune cu 
Dumnezeu. Şi acest lucru se va în- 
tâmpla atâta vreme cât vom avea 
suflare de viaţă în noi, până când ne 


vom alătura, la rândul nostru, celor 
plecaţi deja în veşnicie. Aceasta ne 
dă nădejde, ne dă mângâiere. 


În schimb, crearea unor play- 
backuri digitale este total insu- 
ficient pentru greul pe care oa- 
menii îl încearcă în faţa morții 
celor dragi. Aceste aplicaţii sau 
aceşti roboţi nu fac decât să hrăneas- 
că o minciună, ne alterează simţul 
realităţii (ajungând ca un fel de 
drog) sau pur şi simplu ne împie- 
tresc şi mai mult în suferinţă, distră- 
gându-ne de la răspunsul adevărat 
pe care trebuie să-l căutăm în faţa 
morţii. Lipsa de răspunsuri din soci- 
etatea secularistă împinge ştiinţa 
spre încercări fanteziste şi afirmaţii 
cu adevărat neştiinţifice. 


Moartea, diavolul, păcatele noastre, 
toate acestea sunt ameninţări reale, 
sunt realităţi înfricoşătoare care ne 
bântuie vieţile şi pentru care trebuie 
să căutăm o soluţie. Iar Mântuitorul 
a venit în lume tocmai pentru a birui 
în numele nostru şi pentru noi aceste 
cumplite ameninţări. El este singu- 
rul din toată istoria omenirii care a 
făcut acest lucru. Şi tocmai de aceea 
credem în El şi trebuie să fim gata să 
ne dăm viaţa pentru El. Pentru că a 
răspuns prin moartea Sa la provoca- 


rea morţii din vieţile noastre. Învăţă- 
tura sa reprezintă de fapt împărtăşi- 
rea cu noi a bucuriei că a înfrânt în 
numele nostru şi pentru noi, moar- 
tea, pe diavol şi păcatul. 


Moartea este amarul fruct al faptului 
că am întors spatele lui Dumnezeu. 
Azi această ameninţare este tot mai 
reală pentru întreaga lume, prin boli 
şi războaie. Iar soluţia la această 
problemă fundamentală a omului 
este a ne întoarce cu faţa către Dân- 
sul, atât în mod individual, cât şi ca 
naţiuni. A-L chema în vieţile noastre 
ca singurul Învingător al morţii. 


Răspunzând saducheilor, care erau 
seculariştii acelor timpuri, cei care 
negau viaţa de după moarte, Mântui- 
torul le-a zis: „Vă rătăciţi neştiind 
Scripturile, nici puterea lui Dumne- 
zeu... lar despre învierea morților, 
au n-aţi citit ce vi s-a spus vouă de 
Dumnezeu, zicând: «Eu sunt Dum- 
nezeul lui Avraam şi Dumnezeul lui 
Isaac şi Dumnezeul lui Iacov»? Nu 
este Dumnezeul morţilor, ci al 
viilor.” Cu siguranţă că există viitor 
după marginea gropii, cu siguranţă 
că există viaţă veşnică, însă nu este 
decât o cale de a ajunge acolo: a cre- 
de în Cel care a omorât moartea. 


Smerita cugetare 


Ava Dorotei ne vorbeşte în cuvinte 
minunate despre smerenie, începând 
descrierea cu cele opuse, adică prezen- 
tându-ne formele mândriei. „Sunt do- 
uă smerenii, precum şi două mân- 
drii. Cea dintâi mândrie este când cine- 
va dispreţuieşte pe fratele, când îl soco- 
teşte ca nefiind nimic şi pe sine ca fiind 
mai presus de el. Acesta de nu se va 
trezi repede şi de nu se va sârgui să sca- 
pe de ea, vine pe încetul şi la a doua 
mândrie, prin care se mândreşte şi îm- 
potriva lui Dumnezeu, şi-şi pune pe sea- 
ma sa isprăvile săvârşite, nu pe seama 
lui Dumnezeu. ”. 


Ne spune Ava Dorotei că cel smerit nu 
poate să explice de ce zice despre el că-i 
păcătos, din moment ce împlineşte po- 
runcile și face dovada virtuţilor. El spu- 
ne despre sine doar atât: aşa sunt eu, 
păcătos. Aceasta fiindcă „din lucrarea 


poruncilor se naşte o deprindere a 
smereniei, care nu poate fi tălmăcită 
prin cuvinte.”. 


Ni se mai precizează că este vorba des- 
pre un lucru mare şi dumnezeiesc, cu- 
prinzător al tuturor virtuţilor, iar cel 
smerit se socoteşte mai jos decât toţi, 
fiind un permanent rugător şi punându- 
şi toate izbânzile sale pe seama lui Dum- 
nezeu. Dar... smerenia fiind dumne- 
zeiască rămâne totuşi de neînțeles. 


De ce este nevoie şi de ostenelile trupu- 
lui pentru câştigarea smereniei? Pentru 
că şi trupul trebuie smerit prin osteneli 
şi prin hrană puţină, spre a-şi pierde 
iubirea de plăcere. In felul acesta şi tru- 
pul este participant împreună cu sufletul 
la dobândirea mult doritei smerenii, iar 
Harul întregeşte lucrarea. 


P.N. 

„Jertfa este atunci când sufletul porunceşte trupului să moară pentru valori mai mari decât viața“ (Sf. Nectarie) 


Sfantul Nectarie 


-Filmul „Omul lui Dumnezeu”- 


Pentru cei care nu au citit viaţa 
Sfântului Nectarie, dar şi pentru cei 
care cunosc viaţa lui, filmul Omul 
lui Dumnezeu poate fi, aşa cum 
spunea Părintele Rafail Noica des- 
pre filmul Ostrov, „o predică mo- 
dernă cu mijloace cinematografice“. 
Filmul a fost realizat în anul 2020, 
în plină pandemie, în colaborare cu 
Mănăstirea Vatoped din Athos şi a 
fost gândit ca un omagiu adus Sfân- 
tului la 100 de ani de la mutarea sa 
la viaţa veşnică. In 3 decembrie 
2020 a fost lansat în cinematogra- 
fele americane, având un succes 
extraordinar, situându-se pe locul 
cinci în topul filmelor americane cu 
cele mai mari încasări. 


Omul lui Dumnezeu a încolţit în 
inima scenaristei şi regizoarei de 
origine sârbă Yellena Popovit în 
urmă cu doisprezece ani, după cum 
însăşi mărturiseşte. În 2012, după 
participarea la Sfânta Liturghie în- 
tr-o mănăstire din Belgrad, Yellena 
cumpără o carte cu viaţa Sfântului 
Nectarie. Rămâne foarte impresio- 
nată. De asemenea, aude despre Sf. 
Nectarie în Arizona, de la Părintele 
Efrem Filotheitul. Apoi pur şi sim- 
plu i-a venit gândul puternic că tre- 
buie să facă un film. 


În 2013 ajunge pentru prima dată 
în Eghina cu schiţa unui scenariu, 
pentru a lua binecuvântarea Sfân- 
tului. A aşezat schiţa pe mormânt şi 
l-a rugat să o ajute, dacă este voia 
lui, să realizeze filmul „spre slava 
lui Dumnezeu şi pentru mântuire“. 
Au urmat 15 scenarii pe care le-a tot 
rescris, deoarece responsabilitatea 
faţă de Sf. Nectarie era foarte mare 
şi voia să fie sigură că ceea ce avea 
în inimă era şi voia lui Dumnezeu. 
Cei doritori de a cunoaşte mai mul- 
te despre Yellena Popovit pot vedea 
interviul în Secvenţe Trinitas. 


Toţi actorii care au jucat în acest 
film au fost foarte marcați de perso- 
nalitatea duhovnicească a Sfântului 
Nectarie. Cei care nu au mers până 
atunci la Biserică, au ajuns să facă 
acest lucru şi chiar să devină cu 
adevărat credincioşi. 


Alegerea actorului pentru rolul 
principal a fost „ca un ajutor divin“. 
Ținând cont de recomandările Pă- 
rintelui Efrem Filotheitul, dar şi de 
ale Părintelui Efrem Vatopedinul, 
Yellena a căutat un actor credinci- 
os, pe care l-a găsit în persoana lui 
Aris Servetalis, grec de origine. Me- 
rită văzut şi interviul cu el, tot în 
Secvenţe Trinitas.  Extraordinară 
este mărturisirea lui despre respon- 
sabilitatea cu care a abordat rolul, 
deşi atunci când a fost cooptat pen- 
tru acest film, nu ştia ce rol va 
primi. 


Sunt scene în acest film de o inten- 
sitate tulburătoare, şi nu sunt puţi- 
ne. Actorul Aris Servetalis spune că 
cea mai grea scenă pentru el a fost 
aceea când a trebuit să se roage în 
faţa icoanei Maicii Domnului Hri- 
soleontissa, icoana preferată a 
Sfântului Nectarie. 


Dacă ar fi să mă gândesc ce virtuţi 
ale Sfântului Nectarie sunt scoase 
cel mai bine în evidenţă în acest 
film, cred că ar trebui să spun cre- 
dinţa, smerenia şi dragostea. Cre- 
dinţa este baza, fără doar şi poate. 
Ea este ca un leit-motiv al filmului. 
Printre primele scene este aceea în 
care Mitropolitul Nectarie îi cere 
ucenicului său egiptean, Mina, să 
aibă credinţă, iar acesta îi spune că 
e greu să aibă credinţă cu atâta să- 
răcie şi nedreptate, dar dacă totuşi 
are o fărâmă , aceasta se datorează 
lui. Am mai putea aminti şi discuţia 
dintre Sf. Nectarie-director la Semi- 
narul Rozarios - şi preşedintele Con 
-siliului de administraţie. „Mister 


president“ este un nume generic şi-l 
reprezintă pe omul „politic corect“. 
Între acesta şi Părintele Nectarie au 
loc mai multe discuţii aprinse, dar 
foarte sugestivă este aceea în care 
preşedintele, copleşit de bunătatea, 
răbdarea şi blândeţea Sfântului, 
recunoaşte credinţa lui puternică, 
spunându-i că nu are fire omeneas- 
că. Şi tot despre credinţă -— spre 
finalul filmului, Kostas, ucenicul 
credincios al Sf. Nectarie, îi spune: 
Părinte, dacă-mi făceau mie, ce 
v-au făcut, nici n-aş mai călca în 
biserică; mă uimeşte credinţa 
dumneavoastră! lar Sfântul îi 
răspunde: Vai mie, dacă credin- 
ţa mea ţine de oameni! 


Filmul poate inspira oamenii vre- 
murilor de acum, credincioşi sau 
mai puţin credincioşi, şi le poate da 
curaj să înfrunte momentele grele 
ale vieţii, le arată cât de importantă 
este credinţa în lupta cu patimile, 
că această luptă este fără de sfârşit, 
dar pacea pe care o dă Dumnezeu, 
după un anumit timp, nu este din 
lumea aceasta, dar şi că Împărăţia 
Cerurilor se ia cu asalt, şi cei ce se 
silesc pun mâna pe ea, potrivit cu- 
vintelor Mântuitorului. 


Unde este lumina nu încape întune- 
ricul, şi cine urcă muntele suferinţei 
„ştie că la sfârşitul ascensiunii sale 
nu va găsi un Cer searbăd, pustiu, 
pierdut în împărăţia vântului şi a 
norilor şi că în privirea lui se adu- 
nă tot focul dimineţii, zarea albă, 
florile şi păsările, o mare de lumi- 
nă cu fâlfâiri de îngeri“. (Ernest 
Bernea). 


Am putea da foarte multe exemple 
de scene memorabile din acest film, 
dar dorinţa noastră nu este aceea 
de a prezenta filmul, ci de a invita la 
vizionarea lui. O operă artistică de 
valoare, fie ea şi cinematografică, 
rămâne una deschisă interpretări- 
lor, şi cu cât sunt mai multe inter- 
pretări, cu atât ea este mai valoroa- 
să. De aceea rămâne să vizionaţi 
filmul şi să vă bucuraţi, fiecare în 
parte, de ceea ce veţi descoperi în 
acest film. 

MI. 

Sfânta Scriptură 
în viața primilor creștini (2) 


Primii creştini nu doar citeau Sfân- 
ta Scriptură sau o foloseau în slujbe, 
ca rugăciune, ci o studiau la modul 
serios. Comentariile la versetele 
evanghelice apar din secolul II-III, 
cu Sf. Ipolit al Romei şi Origen. Du- 
pă libertatea dată de Sf. Constantin 
cel Mare credinţei creştine, exegeze- 
le scripturistice înfloresc în secolele 
IV-V şi sunt nenumă- 
raţi Sfinţi Părinţi care 
îi roagă insistent pe 
credincioşi să citească 
zilnic Biblia, fiind ei 
înşişi exemple în acest 
sens. 


De exemplu, Sf. Ioan 
Gură de Aur cerea 
păstoriţilor săi din 
Constantinopol, cu 
excepţia celor foarte 
săraci să aibă măcar o 
copie a celor patru 
Evanghelii. Vorbim de 
secolul V, când cărţile 
erau foarte scumpe, 
dar un minim — adică 
Sfintele Evanghelii se 
cerea ca tot omul de 
condiţie medie să-l 
aibă!!! Sf. Ioan le reco- 
manda să citească din 
Scriptură seara, iar cei săraci să vină 
la biserică pentru a asculta cuvântul 
sfânt. Sfântul spunea: Cauza tutu- 
ror relelor este necunoaşterea 
Sfintei Scripturi. 


În Apus, Fer. Ieronim îndeamnă în 
acelaşi fel pe toţi credincioşii, inclu- 
siv pe femei, să citească regulat Bi- 
blia. A nu cunoaște Scriptura, 
spunea acesta, înseamnă a nu-L 
cunoaște pe Hristos. 


Nu doar cei din Imperiu puteau şi 
trebuiau să aibă acces la cuvântul lui 
Dumnezeu. În secolul al VI-lea, în 
îndepărtata şi încă păgâna Galie 
(căci fusese mult timp sub invazia 
migratorilor), Sf. Cezar de Arles le 
cerea credincioşilor (iar aceştia erau 
în majoritate simpli ţărani!) să aibă 


Dr. Mary Ford, 


Seminarul Ortodox Sf Tihon, SUA 


în casă o copie a Evangheliilor şi să 
le citească, mai ales iarna, când nu 
erau atâtea munci de făcut. 


Ne putem întreba cum înțelegeau 
aceşti oameni simpli Scriptura? În 
primul rând pentru că li se explica în 
mod constant după slujbe şi apoi, 
pentru că existau scrieri în acest fel, 


Studiul Scripturii, iar rostul acesteia 
era în primul rând nu unul de cu- 
noaştere, ci de trăire, căci creştinii 
de atunci credeau că hrănindu-se 
din cuvintele sfinte, elevii acelor 
şcoli vor putea ajunge să trăiască 
viaţa în Hristos cu adevărat. 


De ce avem nevoie 
să citim şi să reci- 
tim mereu Sfânta 


e Meet pir i 
poe ăA RA aa dati kanadaema 


Ea „ear ra nera n TI i; 


: A 9 
| o misti iv ererai e Scriptură: 
vite Ant Ape! 
penetra tatea ate, 


ae iara Origen spunea: Vino 


ii INTMEDNVoN Tag rit)! m A 


Manuscris al Noului Testament în greacă, sec. al II-lea 


chiar dicţionare biblice la îndemâna 
celor care doreau să le cerceteze. 
Primul tratat de hermeneutică, adi- 
că despre cum trebuie să se inter- 
preteze Sfânta Scriptură, a apărut în 
jurul anului 400, în limba greacă şi 
curând după aceea a fost tradus în 
latină, deci ambele părţi ale Imperi- 
ului puteau să citească. 


Oamenii din primele cinci secole 
creştine erau interesaţi să citească, 
să afle, li se dezvolta această inclina- 
ţie, erau îndemnați şi rugaţi în pre- 
dici să o facă, li se spunea mereu cât 
de important este pentru fiecare 
creştin să cunoască Scriptura. 


Şcolile creştine, chiar şi cele care 
existau cu greu din cauza persecuţii- 
lor din primele trei veacuri, aveau în 
programa lor ca materie obligatorie 


zilnic la izvoarele 
Scripturii, la apele 
Duhului, şi umple-ţi 
vasul şi du-l acasă 
precum a făcut 
odinioară  Rebeca. 
Aşadar, chiar de vii 
zilnic la fântână, tot 
plină îţi va fi găleata. 
Iar Sf. loan Gură de 
Aur zicea că, indife- 
rent cât de mult vom 
citi şi reciti şi chiar 
dacă avem impresia 
că deja ştim pildele, 
niciodată Scriptura 
nu-şi va epuiza bogă- 
ţia de înţelesuri. Cu cât sapi mai 
adânc, cu atât vei afla cugetări dum- 
nezeieşti mai profunde, căci cuvân- 
tul lui Dumnezeu nu are sfârşit. Da- 
că Înțeleptul zicea că nu este nimic 
nou sub soare, ei bine, de la Hris- 
tos încoace, cuvântul Scripturii 
este mereu nou sub soare! 


Ca profesoară de Noul Testament, şi 
în special ca cercetător al Evangheli- 
ei Sf. Ap. loan, pot da mărturie că 
în cei 25 de ani de când predau 
aceasta, nu a fost dată în care 
să nu descopăr câte ceva nou ca 
înţeles şi în fiecare an generaţii 
diferite de studenţii au venit cu 
întrebări diferite legate de ace- 
laşi verset, iar la multe dintre 
ele nu mă gândisem până 
atunci. 

Fericita stareță Teosemni, numită 
în lume Anastasia Dimtsa, s-a năs- 
cut în Larisa, în 1938, din părinţi 
cuvioşi, fiind al treilea copil al fami- 
liei. La vârsta de 4 ani şi-a pierdut 
tatăl, iar grija familiei a rămas în 
mâinile mamei sale. Încă de mică, 
Anastasia a nutrit o dragoste caldă 
pentru Hristos şi pentru Biserică, 
mergând la slujbe şi la privegherile 
de noapte cu un zel neobişnuit vâr- 
stei ei. De asemenea, participa cu 
mare entuziasm la activităţile pen- 
tru tineret din cadrul bisericii, măr- 
turisindu- -şi public înclinația pentru 
slujirea misionară ce a urmat. 


A studiat la şcoala de asistente a 
Crucii Roşii, pe care a absolvit-o cu 
calificativul „excepţional"”. Această 
meserie şi-a ales-o pentru că dorea 
să slujească durerii omeneşti. A lu- 
crat la diferite spitale din Atena, cu 
conştiinţa adâncă a datoriei ei. A 
refuzat o bursă în străinătate, deoa- 
rece se hotărâse să devină monahie. 
în 1966 a plecat la Mănăstirea Sfân- 
tului Ştefan, în Meteora. După măr- 
turisirea celor de acolo, a fost un 
model de ascultare şi de asceză mo- 
nahală. Greutățile ce se ridicau 
atunci, la începuturile vieţuirii ei 
monahale, le-a întâmpinat cu înţe- 
lepciune, tăcere şi smerenie. In 
anul 1976, stareţa Teosemni a venit 
în Hania, cu alte două surori, unde 
şi-a asumat refacerea din temelie a 
Mănăstirii Hrisopighi, aflată în rui- 
nă pe atunci. S-a nevoit 24 de ani în 
tăcere, cu o lepădare de sine desă- 
vârşită. Prezenţa ei duhovnicească 
şi exemplul ei ascetic au mişcat 
multe suflete, ce s-au dăruit mai 
apoi Mirelui Hristos, pe care le-a 
crescut şi le-a rânduit în Domnul. 


O viață de mânsăiere a 
semenilor 


stareța Teosemni 


Nevoitoare, iubitoare de osteneală, 
înţeleaptă, stareţa a reclădit din 
ruine şi a întărit duhovniceşte Mă- 
năstirea Hrisopighi şi Mănăstirea 
Sfintei Kiriaki. In ultimii ani, cău- 
tând un loc mai retras pentru obşte, 
a întemeiat Mănăstirea Schimbării 
la Faţă, pe un loc stâncos. Sub stă- 
reţia ei, Hrisopighi a devenit o oază 
duhovnicească pentru regiunea din 
jur. Stareţa era ca o lumină, ca o 
nădejde, sprijin pentru nenumăra- 
tele suflete ostenite, îndurerate, 
distruse, înșelate, care se abăteau la 
mănăstire şi cereau sfatul şi ajuto- 
rul ei. Oameni de pretutindeni, de 
departe, clerici şi laici, mici şi mari, 
copii şi adulţi, găseau odihnă şi 
sprijin în cuvintele sale înțelepte. 
Toţi se încredinţau şi se odihneau, 
alături de stareţa plină de pace şi 
sfinţenie, care avea darul rar întâl- 
nit de a lega viaţa trezviei şi a rugă- 
ciunii de activitatea misionară. 


La vârsta de 48 de ani s-a îmbol- 
năvit foarte grav de cancer şi a 
fost vindecată în mod minunat 
de cuviosul părinte Porfirie, cel 
care a iubit-o şi a preţuit-o în mod 
deosebit. Boala a revenit în ultimii 
patru ani ai vieţii ei. Stareţa i-a 
ţinut piept cu mare bărbăţie şi stă- 
pânire de sine, cu răbdare fără de 
margini, cu blândeţe şi cu adâncă 
pace, împlinindu-şi fără ezitare da- 
toriile ei până la ultima suflare. 
Sfârşitul ei a fost demn de vieţile 
sfinţilor, aşa cum întreaga ei viaţă a 
fost plină de cuvioşie. A adormit în 
Domnul la 31 mai 2000, la vârsta 
de 62 de ani, după o boală îndelun- 
gată şi grea. Cei prezenţi la slujba 
înmormântării dau mărturie că au 
simţit o pace şi o bucurie sufleteas- 
că mai presus de fire lângă trupul 
neînsufleţit al Maicii Teosimni. Chi- 
pul îi rămăsese senin şi părea că 
doarme, cu mâinile moi şi calde, 
aşa cum se întâmplă multor nevoi- 
tori plăcuţi lui Dumnezeu când se 
săvârşesc. 


Învățăturile maicii Teosemni şi 
mărturiile pline de dragoste ale ce- 
lor care au cunoscut-o completează 


chipul ei duhovnicesc. 


„În comunitatea ortodoxă de la 
Milano am întâlnit o doamnă, me- 
dic, cu doi copii, pe care-i aducea 
la biserică, precum făcea şi cu soțul 
ei, italian, participând cu toții 
foarte implicaţi la slujbă, Mi-a 
spus că provenea din Hania. Când, 
în discuţie, am întrebat-o cum de 
este aşa de legată de biserică, mi s- 
a adus în faţă chipul stareţei Teo- 
semni. Acea doamnă mi-a spus: 
Noi suntem dintre familiile care s- 
au sălășluit pe terenurile mănăsti- 
rii. Stareţa a fost cea care ne-a dă- 
ruit câte un teren fiecărei familii, şi 
ne-am putut aşeza şi noi undeva. 
Stareţa a fost mama mea duhovni- 
cească.” 


„De ce să ne deznădăjduim de scă- 
derile noastre? Cu cine ne luptăm? 
Cine este acesta? Nu are nicio pute- 
re! De ce nu ne gândim cine ne 
ajută? Cât ne iubeşte? Cât de 
milostiv este? Ce să vă mai zic? Eu 
mă gândesc şi mă emoţionez. De 
multe ori plâng chiar, căci Hristos 
a coborât pe pământ şi S-a răstig- 
nit pentru noi, ca să ne izbăvească 
- în timp ce ar fi putut să ne ardă şi 
să facă un alt pământ şi oameni 
noi! Avea puterea să o facă, dar n- 
a făcut-o, ci a coborât până la iad, 
ca să scoată de acolo pe toți oame- 
nii. Aşa de mult ne iubeşte. ” 


%* 


„Trebuie să-i respectăm şi să-i cin- 
stim pe ceilalţi, fie de greşesc, fie de 
fac bine. Nu trebuie să-i rănim sau 
să-i certăm. Să evităm întotdeauna 
ceva ce l-ar putea mâhni pe celă- 
lalt, să nu-l smintim chiar dacă a 
greşit cu ceva, deoarece dragostea 
aceasta doreşte: să-l justificăm 
şi să-l îndreptăţim pe celălalt, 
să-l iubim şi să-i luăm toate greşe- 
lile asupra noastră.” 


1.G. 

Lucrarea duhovnicească 


pocaința (2 


“repere de înțelegere- 


Arhim. Simeon Kraiopoulos 


Spuneam cuiva la ceasul spovedani- 
ei că lui Hristos nu-l este greu să-l 
facă sfânt. De vreme ce în acest mo- 
ment trăim, n-am plecat din această 
lume, Hristos şi vrea, şi poate să ne 
facă sfinţi, să ne aşeze pe această ca- 
le. Doar omul este cel care-L împie- 
dică, cel care reacţionează, cel care, 
în final, nu doreşte acest lucru. 


Vă rog, să ne zdrobim inimile, să ne 
smerim cugetele, să ne pocăim cu 
adevărat şi să spunem ca Sfântul Pe- 
tru Damaschinul: „Și dacă vreau şi 
dacă nu vreau, Doamne, mântuieşte 
-mă!“. Să spunem înlăuntrul nostru, 
precum Apostolul Petru, care s-a 
lepădat de Hristos, iar după aceea a 
plâns cu amar: Tu, Doamne, toate le 
ştii, Tu ştii că vreau să mă pocăiesc, 
vreau cu adevărat să Te iubesc, să 
fiu al Tău! Acest lucru putem să-l 
spunem, iar dacă n-o facem, înseam- 
nă că nu-l dorim. Să spunem sincer 
şi cinstit: „Doamne, vreau să mă 
mântuiesc! Tu, Doamne, toate le ştii, 
vrei să mă mântuieşti, poţi să mă 
mântuieşti şi să mă sfințeşti!“. Să 
avem această stare înaintea lui Dum- 
nezeu, pentru ca harul Lui să vină 
înlăuntrul nostru, să ne schimbe. 
Domnul să ne cerceteze ca un Dum- 
nezeu Care iartă, Care curăţeşte, Ca- 
re rămâne în noi şi ne iubeşte, Care 
ne face să ne simţim întru bucuria 
cea cereasca. 


Probleme legate de spovedanie 


Unii creştini nu înţeleg nimic, ca şi 
cum nu s-ar fi spovedit niciodată, ca 
şi cum ar fi orbi! Dacă pentru un lu- 
cru mărunt, propriul eu se manifestă 


aşa, ce haos este înlăuntrul lor, ce 
întuneric, ce trufie, ce voie egoistă! 


Cineva, în aceste zile, a venit să se 
mărturisească şi aproape nu a spus 
nimic. Mi-a făcut impresia că spune: 
„Nu găsesc nimic să vă spun!“. De 
altfel, nu este singurul. Bine, i-am 
zis, ai fi putut să vii şi să spui: 


„Părinte, din nefericire, în intervalul 
acesta, de la ultima spovedanie, nu 
am fost aşa cum mă vrea Hristos. 
Am fost al meu şi am făcut voia 
mea! Aşa cum am luat seama şi cât 
pot eu să înțeleg, de câte ori am des- 
chis gura am spus numai lucruri pe 
care nu trebuia să le spun, mi-au 
scăpat cuvinte care nu se cuveneau, 
iar felul în care am vorbit a fost re- 
probabil. Am păcătuit şi când am 
vorbit şi când am luat o poziţie sau 
alta cu gândul sau cu inima. Am 
păcătuit, deşi n-am avut de gând să 
o fac! De ce mi-a venit gândul ace- 
la?“ 


Cugetul este adânc, are rădă- 
cini, îl are înlăuntru pe omul cel 
vechi, voinţa proprie şi nu-L 
lasă pe Hristos să-l elibereze. 


Omul nu se vede pe sine aşa şi mă 
tem că spovedania va ajunge acolo 
unde era înainte cu câţiva ani. 
Aproape toţi creştinii, cu mici excep- 
ţii, aşteaptă ca preotul să le facă o 
rugăciune de iertare, ca să se împăr- 
tăşească. Au impresia că sunt în re- 
gulă. Însă unii au înţeles că nu sunt 
în regulă şi au luat atitudine. Au în- 
ceput să se îndemne să vină la măr- 
turisire adevărată. 


Așadar, când spovedania se face în 
mod greşit, când nu are rod, când nu 


creează omului dispoziţia de schim- 
bare, când nu reuşeşte să vadă prin 
intermediul anumitor manifestări 
păcătoase rădăcina păcatului, spove- 
dania devine o obişnuinţă. Omul 
ajunge să spună: „Să spun mereu 
aceleaşi lucruri?“. Nu pare să aibă 
interesul să spună mereu acelaşi lu- 
cru şi ajungem să facem doar o rugă- 
ciune. Dumnezeu să ne păzească de 
aceasta! Se întâmplă aceasta pentru 
că omul vede prin prisma obiş- 
nuinţei sale, care este îndumne- 
zeirea propriului eu. Și dacă eul 
lui nu are probleme, toate sunt bune. 
De aceea şi mărturisirea a ajuns să 
fie o înşiruire a problemelor. Dacă 
sufletul nostru are probleme, se chi- 
nuieşte săracul. 


Dacă priveşti problema altfel, adică 
aşa cum o vede Dumnezeu, te în- 
trebi: „De vreme ce sunt creştin, tre- 
buia ca înlăuntrul meu să vieţuiască 
Hristos. Dacă Hristos Se sălăşluia în 
mine, trebuia să iubesc ca El, să mă 
smeresc asemenea Lui, să mă rog ca 
EL, să grăiesc, să mă port, să mă 
: i ea cd iat 
jertfesc precum Hristos!“. Să afli în 
viaţa ta ceva care să se asemene cu 
viaţa lui Hristos şi apoi să vezi dacă 
vei mai spune: „Nu am nimic să 
mărturisesc, nu simt nimic!” sau „Ce 
să spun!?” 


Fraţii mei, dezamăgiţi de noi înşine, 
să spunem: „Dumnezeul meu, am 
păcate până peste cap! Pare că mă 
îngrijesc de mine, dar nu am făcut 
nimic bun!“. Dezamăgiţi şi sătui de 
noi înşine, să ne încredințăm lui 
Hristos la modul absolut. Abia atunci 
Dumnezeu ne va lumina să vedem, 
să simţim păcatele noastre şi ne va 
ierta, ne va curăţi. (va urma) 

>> 
Hrănitoare fecioarelor, Preasfântă 
Fecioară, 
Înălţime neajunsă de gândurile ome- 
neşti, 
Lauda veşnică a sufletelor credincio- 
şilor, 


Eşti temeiul Psalmilor, 
Dumnezeiască, melodioasă cântare a 
celor care laudă, 

Frumoasă cămară de nuntă a Lui 
Dumnezeu, Cuvântul Cel Viu. 


Cea mai mare parte a operei imno- 
grafice a Sfântului Nectarie nu sunt 
simple compoziţii literare, ci „mur- 
murul” sfintelor sentimente ale u- 
nui suflet prin excelenţă religios ca- 
re trăieşte, se roagă, predică şi înva- 
ţă, folosindu-se de arta versificaţiei, 
însufleţit de un adânc simțământ 
poetic. 


Scrierile imnografice ale Sfântului 
Nectarie constituie adevărate „stri- 
găte către cer” ale unui ierarh ca-re, 
prin vers, încearcă să în- 
drepte gândurile fiilor săi 
duhovniceşti spre o înţelege- 
re cât mai firească şi fără 
piedici a textelor sfinte ale 
slujbelor din cult. Nu este în- 
tâmplător faptul că destinatarul 
final al imnurilor compuse de el 
sunt fie credincioşii care um- 
pleau bisericile Atenei, acolo un- 
de slujea sfântul, fie elevii de la 
Seminarul Teologic  Rizârion, 
dar, în primul rând, monabhiile 
nou-înființatei mănăstiri din 
Eghina. Stabilind o ierarhie a 
mărturiilor pe care le avem la 
dispoziţie, succint, vom remarca 
trei obiective pe care le-a urmărit 
sfântul prin creaţiile sale imnografi- 
ce. 


Primul dintre aceste obiective este 
de a ajuta din punct de vedere 
duhovnicesc pe cititorii săi. 
Simţea o bucurie duhovnicească 
adâncă ştiind că textele sale ajută la 
ridicarea duhovnicească a credinci- 
oşilor. Scrie în lucrarea sa Theoto- 
kârion: „Simt o bucurie, nu doar 
atunci când scriu, ci doar gândin- 
du-mă că suflete însetate de Dum- 
nezeu îşi vor găsi bucuria duhovni- 
cească citind imnurile acestea pe 
care Doamna de Dumnezeu Născă- 
toare m-a învrednicit să le scriu. 
Vă îndemn să psalmodiaţi o cânta- 
re de laudă către Născătoarea de 
Dumnezeu, şi să vă rugați să mă 
învrednicească să mai pot scrie alte 
asemenea imnuri”. 


Sfantul Nectarie, 
poetul 


Achilieas 6. Chaidedâkis 


Cel de-al doilea motiv pentru care 
Sfântul Nectarie a scris aceste im- 
nuri a fost de a mişca și umple 
de bucurie inimile fiilor şi fii- 
celor sale duhovniceşti, şi, în 
paralel, de a zgudui sufletele 
adormite în norul neștiinţei şi 
al indiferenţei, ce sufereau du- 
hovniceşte, încercând să le trezeas- 
că şi — prin intermediul imnurilor 
sale — să le îndemne pe acestea la 
rugăciune şi rugăminţi fierbinţi 
pentru a primi ajutor dumnezeiesc. 


În acest sens, redăm un fragment 
dintr-o scrisoare către monahia Xe- 
nia: „Am primit scrisoarea ta şi m- 
am bucurat pentru pacea şi bucu- 
ria din sufletele voastre şi pentru 
că sunteți bine cu sănătatea. Doar 
starea bunei Eufimia m-a întristat. 
Transmiteţi-i că aş vrea să-şi si- 
lească inima să simtă bucurie şi să 
cânte imnuri către Doamna de 
Dumnezeu-Născătoare, ca să se 
bucure sufletul ei. Când sunteți în- 
tristate, mereu să înălțaţi rugăciu- 
ne şi să cântați Maicii Domnului şi 
aceasta vă va mângâia. Siliţi-vă 
inima voastră cântând Lui Dumne- 
zeu şi lăudând pe Doamna de Dum- 
nezeu-Născătoare. Toate să vă bu- 
curați, pentru ca tristeţea să nu-şi 
afle loc în inimile voastre”. 


Cel de-al treilea obiectiv pe care 


Sfântul Nectarie l-a urmărit prin 
imnurile sale a fost acela de a-i în- 
demna la o participare conşti- 
entă la sfintele slujbe pe toţi ca- 
re treceau pragul bisericii de la Se- 
minarul Teologic Rizârion. În peri- 
oada în care a fost director la aceas- 
tă şcoală teologică din Atena, după 
terminarea Dumnezeieştii Liturghii, 
le mulțumea elevilor pentru că „au 
cântat frumos la slujbă, lucru care i 
-a plăcut foarte mult”. În sensul 
participării conştiente la dumneze- 
ieştile slujbe, sfântul le scria mai- 
cilor din Eghina, îndemnându-le 
ca rugăciunea pe care o fac să fie 
din adâncul inimii, şi nu de for- 
mă, doar pentru a-şi face cano- 
nul. Spune sfântul: „Citiţi cu 
atenție, astfel încât cuvintele pe 
care le citiţi să răsune în inimile 
voastre. Nu vă rugați doar de 
formă, ci din inimă. Fiindcă su- 
fletul nostru se umple de duh 
sfânt atunci când dăm slavă Lui 
Dumnezeu din toată inima, nu 
atunci când zicem cuvinte fără 
noimă doar ca să ne facem cano- 
nul.”. 


Ca o concluzie a celor spuse mai 
sus, elocventă în acest sens este în- 
semnarea pe care însuşi sfântul fă- 
cut-o în prologul Triadikonului, şi 
care, credem, ne arată măsura dra- 
gostei sale pentru imnografie: „Am 
scris aceste imnuri, îndemnat fiind 
de datoria de a-i aduce slavă Lui 
Dumnezeu şi din dorința adâncă de 
a-L lăuda în imnuri. A compune 
imnuri sfinte este pentru mine bu- 
curie şi preocupare duhovnicească 
prin care mi-am hrănit sentimente- 
le mele religioase adânci. Prin 
aceste imnuri mi-am arătat admi- 
rația faţă de lucrările minunate pe 
care Dumnezeu-Creatorul le-a să- 
vârşit, şi am lăudat înţelepciunea, 
bunătatea şi atotputerea Lui”. 


